Rjukovici Dinasztia

#### **Vladimir Rjukovici**

   Vladimir a híres Rurikidák leszármazottja, s ízig vérig kékvérű. A Rurikida dinasztia egyik mellékágából származik, így igazi esélye sosem volt arra, hogy megörökölje a birodalmat, azonban tudatában van származásának. A Nogaj, és később a Hakasz terjeszkedés miatt kellett nyugatra menekülnie, és végül a kozákok között talált menedéket. Sikerült a családi vagyon egy részét és leghűbb híveit magával hoznia, a "*Hosszú téli úton".* Azt az eseményt nevezik így, amely során Vladimir és ezer fős kísérete eredeti, keleti uradalmukból télvíz idején egészen Poltaváig menetelt, ahol befogadást nyertek a Kijevi Kozák Hetmanátusba.

A különösen kemény telet csak százötven fő élte túl, a többiek a fagy és az őket üldöző tatárok áldozataivá váltak. Akik megmaradtak, azonban, utolsó csepp vérükig hűségesek Vladimirhoz, aki ezzel egyúttal bebizonyította: Rurik sarját nem lehet könnyen megölni. Unokaöccsével, és lányával eltökélték, hogy újjáépítik a család régi dicsőségét, ha kell, akkor a kozákok haduraiként, de nem hagyják veszni a Rurik nevet.

Korábban a Poltavai Ezred egyik századát vezette, ami egyben azt is jelentette, hogy százada megválasztotta őt vezetőül, és meglepően jó viszonyt ápol Dragomir Sokolovval, az ezred vezérével. Bár a kozákok között mit sem számít a kék vér, Vladimirt továbbra is nagy tisztelet övezi: nem a királyi származása, hanem a harctéren mutatott rátermettsége miatt. Különösen kegyetlen és véres vezérként ismerik, hírhedtté vált arról, hogy sosem ejt foglyokat. Az évek alatt elnyerte a kozákok tiszteletét is, azonban továbbra is felmerülő probléma, hogy Vladimir földesúrként viselkedik, azonban egyre inkább elfogadni látszik a hadúr szerepét és katonáinak szabadságjogait betartja. Stepan Razin Hetman elfogadó vele kapcsolatban, azonban elővigyázatossággal tekint a Rurikidák hatalmi törekvéseire és igényeire.

A litván háború során bejelentette igényét a Belorusz fejedelemség trónjára, amely törekvésében Stepan Razin támogatta. Zsigmond király futása után Vladimir Rjukovici, amint hírét hallotta a litván király gyalázatos futásának, egyenesen a legközelebbi városba ment, ahol összecsődítette a környező falvakat is. Természetesen Stepan Razin hetman tudtával tette mindezt, aki jópár kozákot küldött mellé kíséretnek. Lánya, Zora Rjukovici és unokaöccse, Iván is mellette voltak. Régi, féltve őrzött fejedelmi díszes ruháját vette fel, és kiállt a nép elé, akik őt meglátva rögtön meghajoltak, majd bejelentette nyilvánosan, hogy ő, mint Rurik leszármazottja, átveszi a Belorosz fejedelemség trónját és békét hoz a vidékre. A belorosz nép, kinek elege lett már a litván elnyomásból és a Jagelló házból, illetve a miattuk vívott háborúkból, örömmel fogadta az új uralkodót.

Annak tudatában, hogy már nem kell I. Zsigmond válaszára várni, hogy a Baltiakkal békét kössenek, Stepan Razin hetman követeket küldött Alexander Krugelishez, hogy tárgyaljanak. A tárgyalások sikeresek voltak, s megszületett a Minszki Béke, melynek következményeként I. Vladimir elfoglalta a belorusz trónt.

Vlagyimirt azonban hamarosan zsarnokian kezdett uralkodni, alattvalóit szolgaként kezelte. A brutálisnál brutálisabb kivégzések mindennaposak voltak, és így a moszkvai háború során hakasz felbujtásra letaszították őt a trónról. A hibáit és vereségét beismerni nem képes fejedelem felett unokaöccse, Ivan Rjukovici mondott ítéletet, és ölte meg a zsarnokot.

.

#### **Zora Rjukovici**

   Vladimir Rjukovici egyetlen életben maradt lánya Zora, aki már kiskorában megtanulta, hogy soha, semmit nem szabad a véletlenre bízni. Külsejében és modorában egy igazi úri hölgy, az orosz-ukrán anyanyelvén kívül beszél lengyelül, németül, olaszul, de a latint és a görög nyelvet is ismeri. Aki azonban közelebbről ismeri, tudhatja, hogy mindez csak külsőség, hiszen Zora ugyanolyan harcias és vad tud lenni, mint amilyen a környezete, amelyben nevelkedett. A hideg orosz telek és a folyamatos háborúskodás őt is megedzette. Apja eltökélt támogatója, neveltetése kapcsán pedig ő is szent küldetéseként vallja, hogy az Isten által rájuk mért teher az uralkodás, a Rurikida vérvonalat veszni hagyni pedig egyet jelentene az elkárhozással. A kozákokhoz való költözésük után természete valamelyest megváltozott, hiszen sokkal szabadabb lett ő is, végre úgy érzi, hogy megkapták azt a lehetőséget az Istentől, amelyre alapozva újra fel tudják építeni a dinasztiát. Mély vallásossága révén kivételesen jó viszonyban van Oleg Yankovsky Kijevi Metropolitával. Jelenleg Minszkben tartózkodik, I. Vladimir udvarában.

.

#### **Ivan Rjukovici**

   Vladimir unokaöccse, akit saját fiaként nevel már ötéves kora óta, amikor annak apja meghalt. Zorával, unokatestvérével és nagybátyjával ezért is nagyon szoros a kapcsolata. Hasonlóan vallásos, mint a családjának többi része, s ugyan az a szent kötelességérzet verézli, mint őket. Rajta ezen kívül még nagyobb a nyomás, hiszen ő az egyértelmű örököse a Rurikida dinasztiának, így néha már fojtogató a nagybátyja és unokatestvére törődése és féltése. Kiváló katona, azonban nem volt sok esélye még bizonyítani, hiszen nagybátyja alig engedi a harc közelébe, féltve életét. A mai napig felemlegeti Vladimir, amikor a *Hosszú téli úton* Iván tizedmagával visszafordult, hogy rajtaütést hajtsanak végre az őket üldöző tatárokon. Az akció sikeres volt és létfontosságú ellátmányokat szereztek ezáltal, valamint a tatárok is lemaradtak a nyomukból, azonban Vladimir borzasztóan megharagudott Ivánra, mivel az veszélyeztette életét és ezáltal a Rurikida dinasztia jövőjét is.

Amióta a Poltavai Ezred területén élnek, Ivan nagyon jó kapcsolatba került a vele egykorú Dragomir Sokolovval, aki barátságát tudva fényes jövő várna a kozákok között Ivára, azonban, nagybátyja miatt, még nem tudott eleget bizonyítani a harcmezőn. Egy ideig Minszkben tartózkodott, I. Vladimir udvarában, és a helyi bojárok katonai vezetőjeként. Amíg távol volt a Délszláv Királyságban, addig nagybátyja zsarnoksága határt nem ismert, amire hazaért, már nem is volt fejedelem. Vladimir borzasztó tetteinek hallatán felkereste nagybátyját, majd pedig kivégezte a szabad Rusz népe és Isten ellen elkövetett szörnyű tetteiért.

Jelenleg a Szmolenszki Ezred választott ezredese, mivel a századosok és a katonák, de a nép körében is igen nagy népszerűségnek örvend, mivel képes volt belátni nagybátyja bűnösségét és maga vetett véget a zsarnokságának. A kozákok között eltöltött idő megváltoztatta őt: inkább akar egy szabad katonanép választott vezére lenni, mint örökölt uralkodó. Továbbra is büszke Rurikida származására, azonban szerinte a dinasztiának tanulnia kell őseik hibáiból, a jövőt a kozákok között képzeli el.